ڕۆدریگۆ
ڕۆدریگۆ سیلڤا دی گۆس (بە پۆرتۆگالی بەرزایلی: [ʁoˈdɾigu ˈsiwvɐ dʒi gɔjs] ; لەدایکبووی ٩ی کانوونی دووەمy ٢٠٠١)، بە سادەیی بە ڕۆدریگۆ ناسراوە، یاریزانێکی پیشەگەری تۆپی پێی بەڕازیلییە و وەک ھێرشبەر بۆ یانەی ڕیاڵ مەدرید و ھەڵبژاردەی بەڕازیل یاری دەکات.

ژیانی وەرزشی یانەکان

لەگەڵ سانتۆس 

ڕۆدریگۆ لە شاری ئۆساسکۆ لە ویلایەتی ساوپاولۆ لەدایکبووە، لە ساڵی ٢٠١١ لە تەمەنی دە ساڵیدا پەیوەندی بە یانەی لاوانی سانتۆسەوە کردووە، سەرەتا لە تیپی فوتساڵدا دانراوە پاشان لە مانگی ئازاری ٢٠١٧، لەگەڵ یاریزانی ئاسایی تیپی یەکەم لە پیرۆ بۆ یارییەکی جامی لیبرتادۆرێس بەرامبەر سپۆرتینگ کریستاڵ، لەلایەن بەڕێوەبەری یانەکەوە دۆریڤاڵ جونیۆر بانگھێشتکرا بۆ تیپی یەکەم بۆ تەواوکردنی مەشقەکان.

لەگەڵ ڕیاڵ مەدرید 
لە ١٥ی حوزەیرانی ٢٠١٨ یانەی ڕیاڵ مەدریدی ئیسپانی لەگەڵ سانتۆس گەیشتە ڕێککەوتن بۆ گواستنەوەی یاریزان ڕۆدریگۆ بۆ یانە شاھانەیییەکە، دواتر یاریزانە لاوەکەی سانتۆس لە مانگی حوزەیرانی ٢٠١٩ پەیوەندی بە لۆس بلانکۆسەوە کرد و تا ساڵی ٢٠٢٥ گرێبەستی لەگەڵدا واژوو کرد ئەو بڕە پارەیەی کە لەسەری ڕێککەوتن ٤٠ ملیۆن یۆرۆ بووە.

لە ٢٥ی ئەیلوولی ٢٠١٩، ڕۆدریگۆ یەکەم یاری خۆی لەگەڵ تیمەکەدا ئەنجامدا و توانی یەکەمین گۆڵی خۆی لە خولەکەدا بەرامبەر ئۆساسۆنا تۆمار بکات، دواتریش یەکەم ھاتریکی خۆی تۆمارکرد لە ٦ی تشرینی دووەم ئەسیستێکی بۆ یانەکەی دا کە تەمەنی ١٨ ساڵ و ٣٠١ ڕۆژ بوو، بەرامبەر گالاتاسارای لە وەرزی ٢٠١٩–٢٠ی چامپیۆنزلیگدا کە یارییەکەیان بە ئەنجامی ٦–٠ بردەوە، ڕۆدریگۆ دووەم لاوترین یاریزانە تا ئێستا ھاتریکی لەم پێشبڕکێیەدا تۆمارکردبێت، ھاوکات یەکەم یاریزانە کە لە سەدەی بیست و یەکەمدا لەدایک بووە و لە پاڵەوانێتییەکەدا گۆڵ تۆمار بکات، لە وەرزی یەکەمیدا توانی ١٩ یاری ئەنجام بدات، لەکاتێکدا تەنھا دوو گۆڵی تۆمارکرد، چونکە ڕیال مەدرید نازناوی لالیگای ٢٠١٩–٢٠ی بەدەستھێنا، لە ٣ی تشرینی دووەمی ٢٠٢٠، ڕۆدریگۆ گۆڵی بردنەوەی تۆمارکرد بە ئەنجامی ٣–٢ لە ئینتەرمیلان لە خولی یانە پاڵەوانەکانی ئەورووپا ٢٠٢٠–٢٠٢١.

لە ١٢ی نیسانی ٢٠٢٢، دوای ئەوەی وەک یاریزانێکی یەدەگ لە یاری گەڕانەوەی قۆناغی چارەکی کۆتایی چامپیۆنزلیگی ٢٠٢١–٢٢ بەرامبەر چێڵسی ھاتە ناو یاریگا، بە لێدانی سزا گۆڵی تۆمارکرد و یارییەکەی گەیاندە کاتی زیادکراو، دواتریش کەریم بنزیمە گۆڵی سەرکەوتنی تۆمارکرد، بەمەش ڕیاڵ مەدریدی سەرخست بۆ قۆناغی پێش کۆتایی، لە ٣٠ی نیسان، ڕۆدریگۆ یارمەتیدەرێکی باشی یانەی ڕیاڵ مەدرید بوو بۆ بەدەستھێنانی ٣٥ھەمین نازناوی لالیگا، دوای ئەوەی دوو گۆڵی تۆمارکرد لە یارییەکەی بەرامبەر ئیسپانیۆل لە یاریگای سانتیاگۆ بێرنابیۆ بە ئەنجامی 4-0. لە ٤ی ئایاردا لەکاتێکدا لە یاریی چووندا بە ئەنجامی ١–٠ دۆڕابوون، لە یاری گەڕانەوەی قۆناغی پێش کۆتایی چامپیۆنزلیگ بەرامبەر مانچستەر سیتی (٣–٥ بە کۆی گشتی)یارییەکەیان بردەوە، کاتێک توانی دوو گۆڵ لە نێوان خولەکەکانی ٨٩ و ٩١ تۆمار بکات و ئەنجامەکەی یەکسانکردەوە و یارییەکەی نارد بۆ کاتی زیادکراو، دواتریش لە کاتی زیادکراودا کەریم بێنزیما بە لێدانی سزا گۆڵی پێشکەوتنی تۆمارکرد و یارییەکەیان بە ئەنجامی ٣–١ بردەوە، بەمەش یانەی ڕیال مەدرید توانی بە کۆی گشتی ٦–٥ گۆڵ سەرکەوێت بۆ یاری کۆتایی بەرامبەر لیڤەرپوول و لە کۆتاییدا پاڵەوانێتییەکە بباتەوە. دوای بردنەوەی گۆڕانکاری بەرامبەر سیتی و بەشدارییەکانی دیکەی بردنەوەکانی ئەم دوایییە لە کۆتا خولەکدا، کاریگەرییەکانی ڕۆدریگۆ لەسەر تیپەکە ستایش کرا سەرەڕای تەمەنی گەنجی و بە خێرایی بوو بە پاڵەوانێکی نوێ لە مەدرید.

دەستکەوتەکان 
لەگەڵ ڕیاڵ مەدرید
 لالیگا: 2019–20, 2021–22
 جامی شای ئیسپانیا: ٢٠٢٢–٢٣
 سوپەرکۆپا دی ئیسپانیا: 2019–20, 2021–22
 خولی یانە پاڵەوانەکانی ئەورووپا: 2021-22
 جامی سوپەری ئەورووپا: 2022
 جامی جیھانی یانەکانی فیفا: 2022

سەرچاوەکان 

یاریزانانی جامی جیھانیی فیفای ٢٠٢٢
یاریزانانی براوەی خولی پاڵەوانەکانی ئەورووپا
یاریزانانی تۆپی پێی دوور لە وڵات لە ئیسپانیا
یاریزانانی تۆپی پێی دوور لە وڵاتی بەڕازیلی
یاریزانانی ھەڵبژاردەی تۆپی پێی بەڕازیل
یاریزانانی لا لیگا
یاریزانانی سێگوندا دیڤیسیۆن بی
یاریزانانی یانەی ڕیال مەدرید
ھێرشبەرانی تۆپی پێ
یاریزانانی تۆپی پێی بەڕازیلی
زیندووان
لەدایکبووانی ٢٠٠١
CS1 Portuguese-language sources (pt)